**PRESSEMEDDELELSE:
Rejse med 20 teenagere i bagagen**

Hvad sker der, når den trygge, velkendte hverdag på en dansk efterskole skiftes ud med afrikansk disciplin, skoleuniformer og 42 grader i skyggen?

\_\_\_\_dag den \_\_\_\_\_, kl. \_\_\_\_ er der mulighed for at få svarene, når tidligere efterskolelærer Hans Wendelboe Bøcher, Horne, holder foredraget ’At rejse med 20 teenagere i bagagen’.

Det er lige netop, hvad han har gjort. I en årrække besøgte han hvert år med eleverne fra Horne Efterskoles rejse- og kulturlinje, horneXplorer, den lutherske kostskole Lutheran Junior Seminary i byen Yola i det nordøstlige Nigeria.

- Jeg rejste ud med 20 helt almindelige, gennemsnitlige teenagere. Men kom hvert år hjem med 20 modne, afklarede, socialt bevidste unge mennesker, fortæller Hans Wendelboe Bøcher.

Under besøget boede de danske elever sammen med deres nigerianske jævnaldrende, spise med dem og gik i skole sammen med dem.

- Det er kulturudveksling i teenagehøjde. Og det kan vi alle sammen ind i mellem have godt af, mener Hans Wendelboe Bøcher, der i dag er freelance-journalist og researcher for blandt andet Danmarks Radio.

Han har siden, i 2018, privat besøgt kostskolen i Nigeria og ved selvsyn set, hvor store fremskridt der er gjort, siden han i 2006 første gang var i Nigeria. Blandt andet har den store kostskole i dag langt bedre sanitære forhold, ligesom der er etableret to computerrum med adgang til internettet; og alt sammen drevet af solceller!

Rejserne blev arrangeret i fællesskab med Mission Afrika og LCCN, den lutherske kirke i Nigeria. Men på grund af terrorbevægelsen Boko Harams aggressivitet i Nigeria ændrede skolen i 2010 rejsemål, så turen i stedet gik til Uganda og Tanzania. Samarbejdspartneren blev nu Danmission. Men dannelsesprojekt og rejsens mål var den samme!

Foredraget giver mod og tro på fremtiden. I korte klip fortæller flere af de danske om deres personlige oplevelser; om genertheden, der hurtigt måtte lægges på hylden, om stoltheden over at have holdt tale for 400 nigerianske elever – på engelsk – og om at spise ugandisk ugali med fingrene.

HENT PRESSEBILLEDER:
<http://hanswendelboe.dk/m/vis.php?side=../2019/solo/sider/2020-foredrag-xp-presse.php>